Etikai kódex

FC. Nagykanizsa Labdarúgó Egyesület

Hatályos: 2021. augusztus 1.

Kovács TAmás

elnök

***Tartalomjegyzék***

[Preambulum 3](#_Toc77530479)

[Az etikai szabályzat személyi érintettjei 4](#_Toc77530480)

[Az etikai szabályzat területi hatálya 4](#_Toc77530481)

[Etikai szabályok az elnökségi tagokra vonatkozóan 5](#_Toc77530482)

[Etikai szabályok a választott testületek tagjaira vonatkozóan 5](#_Toc77530483)

[Etikai szabályok az egyesület alkalmazottaira vonatkozóan 6](#_Toc77530484)

[Etikai szabályok az edzőkre vonatkozóan 6](#_Toc77530485)

[Etikai szabályok a játékosokra vonatkozóan 7](#_Toc77530486)

[Etikai elvárások a szülőkre vonetkozóan 9](#_Toc77530487)

[Etikai elvárások a sportesemények nézőivel kapcsolatban 10](#_Toc77530488)

[Végszó 10](#_Toc77530489)

# Preambulum

**Egyesületünk célja, hogy a példaként állított, felnőttek által játszott labdarúgást megszerettessük a gyermekekkel és felkeltsük érdeklődésüket a játék iránt. Stratégiai célunk, hogy Nagykanizsán hitelesen képviseljük az utánpótlás szakmai és szervezeti összefogását.** Szakmai koncepciónkban az oktatás, és gyakorlás mellett a személyiségfejlődés természetes ütemének megfelelően felépített képzés, a játékosan tanult és begyakorolt mozgássorok elérése a cél.

**Stratégiai célunk,** hogy a felnőtt csapat számára olyan gondolkodó, váratlan megoldásokra képes, dönteni tudó, kreatív egyéniséget képezzünk, akik a nagykanizsai kötődés miatt nézőket képesek vonzani a felnőtt csapat mérkőzéseire.

Nem egyszerűen a sportolás lehetőségének megteremtésére törekszünk. A küldetés ennél több! A célunk az, hogy azok a gyermekek*,* akik nálunk töltik a serdülő éveik jelentős részét, igazi közösséggé formálódjanak, igazi csapattá váljanak, életre szóló barátságokat kössenek amelyek túlmutatnak a pályán és az öltözőn.

Az etikai szabályzattal az a célunk, hogy megfogalmazzuk azokat az alapvető értékeket, alapvető normákat, melyet az egyesületünk működésében be kívánunk tartani, amiben hiszünk, hogy támogatni fogja a stratégiánkban megfogalmazott célok megvalósítását.

A szabályzatban lefektetett rendelkezések megsértése fegyelmi felelősséget von maga után. Az etikai szabályzatban foglaltak megismertetése az edzők és jatékosok vonatkozásában az utánpótlás szakmai vezető, a nézők esetében a technikai vezető, minden más esetben az Elnök feladata.

(**Kovács Tamás**, elnök)

# Az etikai szabályzat személyi érintettjei

Célunk az, hogy Mindenki, aki az egyesületben folyó munkával kapcsolatba kerül, egységes magatartási és viselkedési szabályokkal, normákkal éljen együtt, ezért a szabályat vonatkozik

* az Egyesület elnökségére
* a választott testületekre
* a gyerekekre
* a szülőkre, hozzátartozókra,
* az edzőkre,
* a technikai személyzetre, az egyesület alkalmazottaira,
* a sportesemények látogatóira.

# Az etikai szabályzat területi hatálya

A betartandó viselkedési normák meg kell, hogy jelenjenek mindenhol, ahol viselkedésünkkel, tetteinkkel vélemény megfogalmazására alkalmas lehetőség nyílik. Ezek elsősorban és nem kizárólagosan a következők:

* az Egyesület által használt sportlétesítmény (Olajbányász koplexum)
* Idegenbeli sportesemények esetében a házigazda sportlétesítménye
* Utazások esetében a szállítóeszköz (busz)
* Edzéslátogatás esetében a közlekedési útvonalak.

# Etikai szabályok az elnökségi tagokra vonatkozóan

Az egyesületi vezetők magatartása, etikai felfogása döntő mértékben határozza meg az egyesület valamennyi tagjának, de különösen a játékosoknak sportszerű vagy sportszerűtlen viselkedését. A vezetői etika hosszú távra is meghatározza az egyesület elismertségét.

Az elnökségi tagokra vonatkozó elvárások:

* Minden gazdasági és társadalmi szerepvállalásával az Egyesület érdekét kell képviselnie, tevékenységével nem hozhatja hátrányos helyzetbe az egyesületet.
* Az Egyesület edzőivel, alkalmazottaival együttműködve törekednie kell egy alkotó közösség kialakítására.
* Részt vesz az Egyesület rendezvényein, az elnökségi üléseken.
* Kommunikációjában harmadik személy felé nem fogalmazhat meg negatív tartalmú üzenet az Egyesületről, annak alkalmazottairól, edzőiről és sportolóiról.
* Ha bármilyen etikátlan esetről van tudomása (dopping, korrupció, stb.) akkor a törvényesség eszközeivel kell az esetet kezelnie.
* Megnyilvánulásában nem fogalmazhat meg negítív véleményt a játékvezetésről, az ellenfél játékosairól, szakmai stábjáról.

# Etikai szabályok a választott testületek tagjaira vonatkozóan

Az Egyesület legfőbb szerve által megválasztott bizottságok tagjainak munkájuk során törekedniük kell rá, hogy a megbizatás tárgyában megfogalmazott feladatokat legjobb szakmai tudásuk szerint lássák el, elősegítség a szakmai munkát, támogassák a szabályszerű gazdasági működést, az Egyesületről pozitív képet tükrözzenek a környezet felé.

# Etikai szabályok az egyesület alkalmazottaira vonatkozóan

Az Egyesület alkalmazottainak munkájuk és közéleti szerepléseik során az Egyesületi munka zavartalan működése érdekében a következőket kell betartaniuk:

* A munkaszerződésben és munkaköri leírásban fogaltak maximális betartása
* A mindennapi munka során előálló konfliktushelyzetek, viták higgadt rendezése
* Kommunikációban az Egyesület és annak érintettjeinek jó hírének keltése
* A hatékony szakai munka támogatása

# Etikai szabályok az edzőkre vonatkozóan

* Minden esetben köteles az edzői tevékenység során az Egyesület és a város hírnevéhez méltóan viselkedni.
* Köteles megőrizni az Egyesület jó hírnevét szakmai körökben és a magánéletében egyaránt.
* Végezze az edzői tevékenységét magas szintű szakértelemmel és gondoskodással, a labdarúgás vonatkozó hazai és nemzetközi szabályai szerint.
* Kizárólag a szakmai munkát és elsősorban a rábízott korosztályos csapatot érintő kérdésekben foglaljon állást.
* Köteles megőrizni az Egyesület egységes arculatát, filozófiáját.
* Köteles az általános normák szerint az elvárható módon viselkedni, kontrollálni indulatait, tiszteletreméltó módon beszélni, példát mutatva ezzel az utánpótlás labdarúgóknak mind edzésen, mind mérkőzésen.
* Mindig legyen kooperatív, segítőkész, készséges, tisztességes, nyílt, őszinte és hiteles a sportolókkal és a szülőkkel szemben.
* Próbáljon minden szituációban higgadtan, indulattól mentesen és mindenekelőtt bölcsen dönteni, amellyel követendő példát mutat a szülők és játékosok számára.
* Maradjon feddhetetlen, káros szenvedélyektől mentes.
* A játékosok értékelése mindig a mérkőzéseken és edzéseken szerzett tapasztalatokon alapuljon.
* Kövesse az edzői működésre vonatkozó szabályokat (pl.: sportlétesítmények házirendje, MLSZ előírások), feleljen ezek betartásáért és betartatásáért.
* Gondoskodjon az általa és a hozzárendelt játékosok által használt eszközök állapotának megőrzéséről
* Az utazások során tartassa be az elvárható fegyelmet és gondoskodjon róla, hogy a játékosok megadják a tisztelet az utazás és a mérkőzés során is.
* Abban az esetben, ha az edző más sportegyesületnél is vállal munkát, akkor érdekütközés esetén köteles az FC Nagykanizsa érdekeit előnyben részesíteni

# Etikai szabályok a játékosokra vonatkozóan

* Minden esetben köteles a sporttevékenység során az Egyesület és a város hírnevéhez méltóan viselkedni.
* Klubtársi szellemben és harmonikusan működjön együtt klubtársaival.
* Magatartásával és külső megjelenésével mutasson példát a pályán és azon kívül is, beleértve az edzésre történő utazást és a hazamenetelt is.
* Adja meg a tisztelet az Egyesület vezetőinek, szakembereinek és a szülői közösség tagjainak.
* Tisztelettudóan szólítsa meg a szülőket és az edzőket.
* Vigyázzon az Egyesület eszközeire, a kiadott felszerelésekre és társai értékeire.
* Rendeltetésszerű használat mellett óvja az eszközállományt és a sportlétesítmények állagát.
* Kövesse a sportolói tevékenységre vonatkozó szabályokat (pl.: sportlétesítmények házirendje, MLSZ előírások), feleljen ezek betartásáért és betartatásáért.
* A talált (érték)tárgyakat szolgáltassa vissza tulajdonosának, vagy adja át a korosztályos vezetőedzőnek.
* Felszerelése mindig hiánytalanul álljon rendelkezésére.
* Tartsa tisztán a felszerelését, az észlelt hiányosságokat, esetleges károkat jelentse a korosztályos vezetőedzőnek.
* Végezze sporttevékenységét a labdarúgás vonatkozó hazai és nemzetközi szabályai szerint.
* Minden esetben őrizze meg önuralmát a pályán és azon kívül is.
* A mérkőzéseken a szembenálló felet ellenfélként, ne pedig ellenségként kezelje. Szándékosan sérülést soha ne okozzon!
* Sportolóként mutasson példát mindenki számára sportbéli és tanulmányi előmenetelével.
* Külső megjelenése mindig ápolt, tiszta és az alkalomnak megfelelő legyen.
* Sportolás után kötelező a tusolás, a hajszárítás, az egészség ápolása és megőrzése.
* Akár otthon, akár több napos rendezvény alkalmával mindig tartsa szem előtt a sportolóhoz méltó életmódot mind az étkezés, mind a pihenés szempontjából.
* Kerülje az egészségkárosító szerekkel történő érintkezést az (pl.: alkohol, dohányáru, drog, tiltott teljesítményfokozó szer/készítmény). Ezek használata szigorúan tilos!
* Köteles az egészségi, erőnléti és szellemi állapotát megóvni az eredményes sportolás érdekében.
* Tartsa be a sportolói viselkedés és magatartás alapvető szabályait. A tisztességes játék (fair play) elvei szerint készüljön fel és versenyezzen.
* Mindig pontosan jelenjen meg az előírt helyen és időben.
* Szakmai feladatait minden esetben legjobb tudása szerint hajtsa végre.

# Etikai elvárások a szülőkre vonetkozóan

* Gondoskodjon arról, hogy gyermeke az edzésekre, valamint a tornákra, mérkőzésekre mindig pontosan érkezzen.
* Az esetleges hiányzásokat – lehetőség szerint – előre jelezze az érintett vezetőedzőnek
* Segítse gyermekét az élsport követelményeinek megfelelő életmód, valamint a szabálykövető magatartás kialakításában.
* Nyilvánosan ne bíráljon edzőt.
* Véleményét lehetőség szerint elsősorban az Egyesület vezetésével írásos formában ossza meg.
* Lelkesítse, bátorítsa gyermekét.
* Más gyermekét kritikával ne illesse.
* A szakmai stáb döntéseit teljes körűen fogadja el.
* A szülői közösségben felmerülő problémákat ne a gyermekek előtt vitassák meg.
* Személyes jellegű problémáit a fogadóórákon, a közösséget érintő kérdéseket a szülői értekezleteken vesse fel.
* Kölcsönös tisztelet jellemezze kapcsolatait a szülői közösségen belül.
* A hazai és külföldi tornák, mérkőzések alatt mindig Magyarország és az Egyesület érdekeit szem előtt tartva szurkoljon korosztályos csapatainknak.
* Mérkőzések, valamint tornák alkalmával sportszerűen bíztassa a csapatot. A játékvezetőket és az ellenfél szurkolóit sportszerűtlen és trágár bekiabálásokkal ne illesse.
* Ne dohányozzon, és ne fogyasszon alkoholt a sportpályák közvetlen környezetében. Mutasson példát a sportlétesítmények házirendjének betartása terén.
* Átigazolási tárgyalást és próbajátékot csak a vezetőség tudomásával és írásos engedélyével kezdeményezzen.

# Etikai elvárások a sportesemények nézőivel kapcsolatban

* A mérkőzéseken az általános vislekedési szabályok betartása, annak érdekében, hogy az esemény egy szórakoztató időtöltés legyen
* Szurkolásával a számára szimpatikus csapatot búzdítsa!
* Tartózkodjon az ellenfél játékosainak, stábjának és a játékvezetőknek a becsmérlésétől
* A pálya kötül tartózkodjon a trágár beszédtől, az alkoholfogyasztástól és a dohányzástól
* Politikai, faji, nemi hovatartozásra utaló megbélyegzések mellőzése
* Ismerje a játék alapvető szabályait
* Óvja az Egyesület eszközeit, vigyázzon a tisztaságra

# Végszó

Ez a kódex az Egyesület működési kereteit meghatározó dokumentumok egyik kivonata, amely elsősorban az utánpótlás-nevelésben részt vevő labdarúgó játékosok, edzők és vezetők részére készült. Alapjait a Magyar Labdarúgó Szövetség által, minden a szövetség felügyeleti köre alá tartozó szervezetre általánosan és kötelezően érvényes, 2013-ban kiadott ***Etikai kódex*** c. kivonata adja. A dokumentumban található szabályzatok a kódex kiadásától kezdve annak módosítási, esetleg visszavonási időpontjáig hatályosak.